jkorsvik/nowiki_second_scrape_merged huggingface dataset:
Julian Casablancas

Julian Fernando Casablancas (født 23. august 1978) er en amerikansk sanger og vokalist i gruppa The Strokes.
Casablancas er sønn av grunnleggeren av Elite Model Management, John Casablancas og Jeanette Christjansen, en dansk modell som var Miss Danmark i 1965. Hans foreldre skilte seg da han var svært ung og han ble sendt til eliteskolen Institut De Le Rosey og senere på Dwight School i New York City. Etter foreldrenes skilsmisse bodde Casablancas sammen med sin mor. 
Allerede som barn ble han kamerat med Nikolai Fraiture og han møtte en annen fra bandet på eliteskolen, Albert Hammond Jr., og da han ble overført til eliteskolen i New York City møtte han resten av gruppa; Nick Valensi og Fabrizio Moretti.
Julian Casablancas blir referert til i Courtney Loves sang But Julian, I'm a little older than you.
Han skriver gruppas musikk, med ett unntak; han deler kreditten for sangen Automatic Stop på gruppas andre album, «Room on Fire».
Casablancas er kjent for sin notoriske skjeve lyrikk, sammen med hans varemerke med å synge grøtete, og blir derfor ofte sammenlignet med Lou Reed og Velvet Underground. Med The Strokes ble han og gruppa frontfigurer for garasjerock-eksplosjonen i 2001.
The Strokes gjorde ferdig deres fjerde album «Angles» i 2011.
Julian Casablancas giftet seg med Juliet Joslin 5. februar 2005, tidligere assisterende manager til The Strokes. I mars 2010 fikk de en sønn som ble gitt navnet Cal.


== Referanser ==


== Eksterne lenker ==
Offisielt nettsted 
(en) Julian Casablancas – kategori av bilder, video eller lyd på Commons 
(en) Julian Casablancas på Internet Movie Database 
(en) Julian Casablancas hos The Movie Database 
(en) Julian Casablancas på Apple Music 
(en) Julian Casablancas på Discogs 
(en) Julian Casablancas på MusicBrainz 
(en) Julian Casablancas på Spotify 
(en) Julian Casablancas på Songkick 
(en) Julian Casablancas på Last.fm 
(en) Julian Casablancas på AllMusic 
Julian Casablancas på Twitter 
Julian Casablancas på Facebook 
Julian Casablancas på YouTube 
Julian Casablancas på Myspace
Where the Streets Have No Name

Where the Streets Have no Name er en singel av den irske rockegruppen U2.
Dette var den tredje singelen fra albumet The Joshua Tree. Singelen ble sluppet i flere formater, både 7" og 12" vinyl, kassett og CD.
I 1985 dro Bono og hans kone Ali til Etiopia for å jobbe som hjelpearbeidere, og de hjalp til med fordeling av mat og undervisning. Under arbeidet opplevde Bono at til tross for små ressurser, var etiopierne rikere på andre områder enn folk i vesten. «The spirit of the people I met in Ethiopia was very strong. There's no doubt that, even in poverty, they had something we didn't have. When I got back, I realized the extent to which people in the west are like spoiled children.» Så stedet der gatene ikke har navn, er i utgangspunktet Afrika. Men sangen kan også bety å rive seg løs fra dagliglivets stengsler, eller kanskje å komme til et mer spirituelt sted i livet eller døden.
Sangen hadde som mange andre U2-sanger en trang fødsel. Bandet brukte så mye tid på å spille inn sangen, at produsent Eno på et tidspunkt ville ødelegge tapene med det de hadde spilt inn. Det eneste som hindret han, var produsentassistenten hans som nektet han å komme nær miksepulten. Men det ble tilslutt Steve Lillywhite som mikset sammen sangen slik vi kjenner den i dag.
Singelen toppet på en fjerdeplass i Storbritannia, en trettendeplass i USA mens den i Norge aldri kom inn på topp 20. Sangen har blitt spilt på alle konsertene til bandet siden 1987.


== Sanger på singelen ==
«Where the Streets Have No Name (Single Version)» (4:46)
«Silver and Gold» (4:40)
«Sweetest Thing» (3:03)
«Race Against Time» (4:03)Denne versjonen av «Where the Streets Havne no Name» er en miks med mer støttevokal enn albumversjonen. På The Best of 1980-1990 brukes en variant av albumversjonen.
«Silver and Gold» er en sang Bono skrev og spilte inn i forbindelse med Artists Against Apartheid sitt Sun City-prosjekt. Originalen ble spilt inn av Bono sammen med Ron Wood og Keith Richards fra The Rolling Stones, mens singelversjonen er Bono sammen med resten av U2. En liveversjon finnes på Rattle And Hum. 
«Sweetest Thing» ble stemt ut av The Joshua Tree fordi bandet følte den var for popete, og ikke passet inn på albumet. Sangen ble senere spilt inn på ny, og ble brukt for å promotere The Best of 1980-1999.


== Kilder ==

(en) Where the Streets Have No Name på Discogs
Nick Valensi

Nick Valensi (født 16. januar 1981) er en amerikansk gitarist for rockebandet The Strokes fra New York City.
Valensi ble født av fransk-tunisiske foreldre i New York City i USA. Han begynte å spille gitar i en alder av fem år da han fikk sin første akustiske gitar. Da han var åtte fikk han en elektrisk gitar og da han var elleve var han i stand til å spille sanger som Johnny B. Goode. Da han var blitt 13 år var han familiær nok med gitaren til å ikke ta undervisning lengre. Han sier at han er blitt influert av musikere som Supergrass, Bob Marley, Sterling Morrison, Neil Young, Bob Dylan og George Harrison.Han gikk på vanlig skole gjennom hele barndom, unntatt en to-års periode hvor han gikk på eliteskolen Dwight School på Manhattan. Her møtte han sine framtidige bandmedlemmer Fabrizio Moretti, Nikolai Fraiture og Julian Casablancas. Han møtte gitaristen Albert Hammond jr. da han stilte opp til prøvespilling for bandet.
Valensi ble medlem av The Strokes mens han fortsatt gikk på skole og derfor hoppet han av utdannelsen (CUNY-Hunter College) for å spille på heltid. Han var den yngste i bandet og måtte låne Albert Hammond jr.s identitetskort for komme inn på klubber før gruppa var blitt berømt.Han er for tiden sammen med Amanda De Cadenet, fotograf og tidligere venninne med et medlem i gruppa Duran Duran.
I ulike intervjuer blir det ofte pekte på at Nick Valensi er «praktfull kyniker», en «a faux engelsk skolegutt» og «meget oppmerksom på sitt gode utseende».Valensi spiller som regel en tidlig 90s Epiphone Riviera.


== Referanser ==


== Eksterne lenker ==
(en) Nick Valensi – kategori av bilder, video eller lyd på Commons 
(en) Nick Valensi på Internet Movie Database 
(en) Nick Valensi på Discogs 
(en) Nick Valensi på MusicBrainz 
(en) Nick Valensi på AllMusic
Nikolai Fraiture

Nikolai Fraiture (født 13. november 1978) spiller bassgitar i det New York City-baserte bandet The Strokes.
Fraiture vokste opp i New York hvor han er født som sønn av foreldre av fransk-russisk bakgrunn og snakker derfor flytende fransk. Han har en eldre bror ved navn Pierre som spiller NCAA basketball for UCONN og en yngre søster ved navn Elizabeth.
Mens han gikk på Hunter College ble han angrepet av en sykdom kalt borreliose (Lymes sykdom).
Fraiture er kjent som en lavtalende i gruppa. Han klipper sitt eget hår og røyker ikke. Han spiller en Fender Jazz bassgitar og Rickenbacker 4003 bassgitar.
Han er far til en pike som ble født i 2005.


== Eksterne lenker ==
Offisielt nettsted 
(en) Nikolai Fraiture – kategori av bilder, video eller lyd på Commons 
(en) Nikolai Fraiture på Discogs 
(en) Nikolai Fraiture på MusicBrainz 
(en) Nikolai Fraiture på Songkick
Albert Ellis

Albert Ellis (født 27. september 1913, død 24. juli 2007) var en amerikansk psykolog og grunnleggeren av Rational Emotive Behavior Therapy (REBT) (norsk: omtr. rasjonell emotiv adferdsterapi), en av de mest kjente og innflytelsesrike terapiformene innen kognitiv adferdsterapi.Albert Ellis regnes sammen med Aaron Beck som en av grunnleggerne og foregangsmennene innen moderne psykoterapi og kognitiv adferdsterapi (CBT/KAT). Ellis var opprinnelig utdannet og praktiserte innen psykoanalysen, men forlot sitt virke som psykoanalytiker da han etter hvert anså den som både dels mangelfull teoretisk og ineffektiv i mange praktiske applikasjoner. Det var derfor at han på midten av 1950-tallet utviklet sitt eget psykoterapeutiske system Rational Therapy (RT), nå altså kalt for Rational Emotive Behavior Therapy. Teorien bak REBT forsøker å forklare hvordan samspillet og sammenhengen mellom kognisjon, emosjoner og adferd i form av en persons evalueringer, filosofiske antakelser og fortolkninger i forhold til enselv, andre og ens liv til en vesentlig grad danner basis for og er med å belyse mental funksjonsevne og psykiske vansker.
Albert Ellis ble av American Psychological Association (APA) i 1982 kåret til det 20. århundres nest mest innflytelserike psykoterapeut. Bare Carl Rogers ble rangert foran. Ellis har i løpet av sitt lange virke influert og dannet basis for viktige og epokedannende erkjennelser innen moderne psykoterapeutisk behandling.


== Bibliografi ==
Albert Ellis har forfattet over 80 bøker, tillegg til en rekke artikler og andre publikasjoner bl.a.:

Rational Emotive Behavior Therapy: It Works for Me – It Can Work for You; Prometheus Book. 2004 – ISBN 978-1-59102-184-1
A Guide to Rational Living; Wilshire Book Company. 1975 – ISBN 0-87980-042-9
How to Cope with a Fatal Illness; med Mike Abrams Ph.D.; Barricade Books. 1994 – ISBN 1-56980-005-7
Rational Emotive Behavior Therapy: A Therapist's Guide; Impact Publishers. 2004 – ISBN 1-886230-61-7
How to Control Your Anger Before It Controls You; med Raymond Chip Tafrate. Citadel Press. 1998 – ISBN 0-8065-2010-8
Overcoming Destructive Beliefs, Feelings, and Behaviors: New Directions for Rational Emotive Behavior Therapy; Prometheus Books. 2001 – ISBN 1-57392-879-8
Feeling Better, Getting Better, Staying Better : Profound Self-Help Therapy For Your Emotions; Impact Publishers. 2001 – ISBN 1-886230-35-8
Rational Emotive Behavior Therapy: A Therapist's Guide (2nd ed.); Impact Publishers, 2005. ISBN 978-1-886230-61-3
The Practice of Rational Emotive Behavior Therapy 2.ed.; Springer Publishing, 2007. ISBN 978-0-8261-2216-2


== Se også ==
Psykoterapi
Psykolog
Kognitiv adferdsterapi
Psykologi
Terapi
Filosofisk praksis


== Referanser ==


== Eksterne lenker ==
Offisielt nettsted 
Albert Ellis Institute
Albert Ellis-Friends
The REBT Network
Fabrizio Moretti

Fabrizio Moretti, kallenavn Fab (født 2. juni 1980)  er en trommeslager for det amerikanske rockebandet The Strokes. Han ble født i Rio de Janeiro med en italiensk mor og en brasiliansk far.
Da han var tre år gammel kom han til New York City og ble noe senere interessert i tromming. Da han var 13 år møtte han Julian Casablancas, og de andre som skulle bli medlemmer i bandet The Strokes, på eliteskolen Dwight School.
Han sier at han lytter til Guns N' Roses, og Slash fra dette bandet var med på The Strokes’ video «Someday».
Privat var han forlovet med den fem år eldre skuespilleren Drew Barrymore.


== Opptredener på TV ==
Saturday Night Live (episode nr. 27.11) 19. januar 2002
Celebrities Uncensored (archive footage) (episode nr. 1.15) 26. november 2003
Friday Night with Jonathan Ross (episode nr. 5.12) 5. desember 2003


== Referanser ==


== Eksterne lenker ==
The Strokes offisielle nettsted (engelsk)
(en) Fabrizio Moretti på Discogs 
(en) Fabrizio Moretti på MusicBrainz 
(en) Fabrizio Moretti på Songkick
Liavatnet (Skjåk)

Liavatnet er en innsjø i Skjåk kommune i Innlandet. Den er rundt 7 kilometer lang og har utløp i nord til Ostri, ei sideelv til Otta. Ved sørenden av Liavatnet ligger turisthytta Sota Sæter.


== Referanser ==
Blerekvatnet

Blerekvatnet (sørsamisk: Plierehkejaevrie) er en innsjø i Rana kommune i Nordland.


== Referanser ==
Eptevatn

Eptevatn er en innsjø i Froland kommune i Agder. Den er oppdemt til kraftmagasin og omfatter nå også den tidligere separate innsjøen Homstølvatn. Innsjøen har utløp til Vatnedalsåna, og det viktigste tilløpet er Skinnaren fra nord.


== Regulering ==
Innsjøen ble i 1973 regulert som magasin for Hanefoss kraftverk. Det ble bygget en fyllingsdam ved utløpet og vannstanden i Eptevatn ble hevet slik at innsjøen dannet et sammenhengende magasin med det ovenforliggende Homstølvatn, med en reguleringshøyde på drøyt 20 meter. Den regulerte vannføringen fra magasinet utnyttes også i Vassfossen kraftverk, som ble satt i drift i 2008.


== Referanser ==
Storvatnet (Håkvikdalen i Narvik)

Storvatnet (nordsamisk: Stuorajávri) er en innsjø i Narvik kommune i Nordland. Den er regulert som magasin for Håkvik kraftverk.


== Referanser ==
Nedre Sjodalsvatnet

Nedre Sjodalsvatnet er et vann langs elva Sjoa som ligger i Vågå kommune i Innlandet.
Langs Nedre Sjodalsvatnet ligger det flere campingplasser.  Vannet tilbyr muligheter for friluftsaktiviteter som fiske- og kajakkturer.


== Referanser ==
Briskevatnet

Briskevatnet er en innsjø i Vinje kommune i Telemark. Elva Kvenna renner gjennom Briskevatnet og videre ned til Møsvatn. Systemet er en del av Skiensvassdraget.


== Referanser ==
Vråsjåen

Vråsjåen er en innsjø i kommunene Tinn og Vinje i Telemark. Selve innsjøen ligger i Vinje, mens den nordøstlige bredden danner kommunegrensa mot Tinn. Hovedtilløpet kommer via Sletteåi som drenerer Kallungsjåen, og utløpet skjer via Holatjønni og elva Hola til Grytefjorden og videre til Kalhovdfjorden. Sjøen er en del av Skiensvassdraget.


== Referanser ==
Storvatnet (Kvalsund)

Storvatnet (nordsamisk: Vuolit Borsejávri) er en innsjø i Hammerfest kommune i Troms og Finnmark. Storvatnet er regulert som magasin for Nedre Porsa kraftverk. Det ligger nedenfor Bjørnstadvatnet og har innløp derfra via Øvre Porsa kraftverk.


== Referanser ==
Leirungsvatnet

Leirungsvatnet er en innsjø i kommunene Skjåk og Lom i Innlandet. Den ligger i Reinheimen nasjonalpark og har utløp gjennom ei kort elv ned til Råkåvatnet.


== Referanser ==
Storsjøen (Tolga)

Storsjøen er en innsjø i Hodalen i Tolga kommune i Innlandet. Sjøen ligger innenfor Hodalen landskapsvernområde.


== Referanser ==
Grøtvatnet

Grøtvatnet er en innsjø i Melhus kommune i Trøndelag. Den nordligste delen av sjøen kalles Broka. Grøtvatnet har utløp mot nord til Sagbekken, som renner ned til Benna.


== Referanser ==
Gásadatjávri

Gásadatjávri er en innsjø i Karasjok kommune i Finnmark. Den ligger like nord for Iešjávri, og har utløp til den korte elva Gásadatjohka, som munner ut i bukta Gásadatvuotna helt nordøst i Iešjávri. Det største tilløpet er fra Giellanjohka, som munner ut i nordenden av sjøen.


== Referanser ==
Steinsetfjorden

Steinsetfjorden er en innsjø som ligger i Steinsetbygda som er i kommunen Etnedal  i Innlandet. Den har utløp mot øst gjennom Dalselve, ei sideelv til Etna.


== Referanser ==
Digeren

Digeren er en innsjø i kommunene Kongsvinger og Eidskog i Innlandet. Den ligger 212 moh. og har et areal på 2,03 km². Sjøen har utløp mot vest gjennom Skinnarbølåa, som renner ned til Vingersjøen.


== Referanser ==
Håsjøen

Håsjøen er en innsjø i Røros kommune i Trøndelag. Den har tilløp fra Feragselva, som renner inn i østenden av sjøen, mens utløpet er Litlelva, som renner ut i vest ned til Rambergsjøen.


== Referanser ==
Piero Gros

Piero Gros (født 30. oktober 1954 i Sauze D'Oulx) er en tidligere italiensk alpinist med flere medaljer fra internasjonale mesterskap.
Han vant gull i slalåm i OL 1976 i Innsbruck. I VM 1974 i St. Moritz fikk han bronse i slalåm, og fire år senere, i VM 1978 i Garmisch-Partenkirchen ble det sølv i samme disiplin.
Han vant 12 renn i verdenscupen (7 i storslalåm, 5 i slalåm) i løpet av karrièren.


== Eksterne lenker ==
(de) Piero Gros – Munzinger Sportsarchiv 
(en) Piero Gros – Olympedia 
(en) Piero Gros – Sports-Reference (OL-resultater – arkivert) 
(it) Piero Gros – Italias olympiske komité 
(en) Piero Gros – FIS (alpint) 
(en) Piero Gros – ski-db.com
Gerry Adams

Gerry Adams, fullt navn Gerard Adams jr. (født 6. oktober 1948 i Belfast) er en nordirsk politiker. Han var partileder for det republikanske partiet Sinn Féin fra 1983 til 2017, og før det nestleder fra 1978. Han har vært medlem av det britiske parlamentet for valgkretsen West Belfast og sittet i Den nordirske forsamling. Han har vært medlem av Dáil Éireann, underhuset i republikken Irlands parlament, siden valget i 2011.Det blir antatt at Adams i 1970-årene hadde en fremtredende stilling i IRA, men dette har han selv konsekvent avvist.
Adams har vært leder for Sinn Féin i den perioden da den nærtstående paramilitære organisasjonen IRA først gikk til våpenhvile (fra 1994) og i 2005 offisielt avsluttet den væpnede kampen. Han spilte en aktiv rolle i fredsprosessen helt fra dens spede begynnelse tidlig i 1980-årene.
I 2014 ble Adams arrestert, varetektsfengslet og forhørt i forbindelse med etterforskningen av drapet på Jean McConville i 1972. Hun ble bortført og drept av Den provisoriske IRA. Adams ble satt fri etter fire dager og saken ble oversendt Public Prosecution Service.


== Referanser ==


== Eksterne lenker ==
Offisielt nettsted 
(en) Gerry Adams – kategori av bilder, video eller lyd på Commons 
(en) Gerry Adams – galleri av bilder, video eller lyd på Commons 
(en) Gerry Adams på Internet Movie Database 
(en) Gerry Adams hos The Movie Database 
Gerry Adams på Twitter 
Gerry Adams på Facebook 
(en) Gerry Adams hos Hansards parlamentsdebatter 
(en) Gerry Adams hos Oireachtas, Irlands parlament
Lalmsvatnet

Lalmsvatnet er et vann som ligger ved Lalm i Vågå kommune i Innlandet. Lalmsvatnet er en del av elva Otta. Det er veldig bra fiskemuligheter på Lalmsvatnet med store bestander av harr og ørret.


== Referanser ==
Vangsvatnet (Lesja)

Vangsvatnet er et vann som ligger i Lesja kommune i Innlandet. Det har et areal på 2,55 km² og ligger 1 166 meter over havet. Vannet har en fiskebestand av ørret og harr.


== Referanser ==
Jengelvatnet

Jengelvatnet (sørsamisk: Giengelvihke) er en innsjø i  kommunene Grane og Hattfjelldal i Nordland og Røyrvik kommune i Trøndelag.


== Referanser ==
Arstaddalsdammen

Arstaddalsdammen er en kunstig innsjø i Arstaddalen i Beiarn kommune i Nordland. Demningen ble bygd på midten av 1960-tallet, og ble oppdatert og forsterket i 2006. Vannet fra damanlegget føres over til Sokumvatnet i Gildeskål for å nyttes i Sundsfjord kraftverk.


== Referanser ==
Vassbråa

Vassbråa er en innsjø i Gran kommune i Innlandet.


== Referanser ==
Muvatnet

Muvatnet er en innsjø i kommunene Nord-Fron og Sel i Innlandet. Muvatnet ligger i Murudalen, nedenfor Heidalsmuen.


== Referanser ==
Sønstevatn (Notodden)

Sønstevatn er en innsjø som ligger i Notodden kommune i Telemark.  Den er en del av Skiensvassdraget og har utløp via elva Tjåga, som munner ut i Tinnelva nedenfor Årlifoss.


== Referanser ==
Shrewsbury Town FC

Shrewsbury Town Football Club er en engelsk fotballklubb som spiller i Football League One. Klubben ble stiftet i 1886 og ble valgt inn i The Football League i 1950. «The Shrews», som er kallenavnet til Shrewsbury Town, spiller hjemmekampene sine på New Meadow i Shrewsbury. Byen Shrewsbury ligger i den engelske regionen West-Midlands.


== Spillerstall ==
Oppdatert 29. september 2022.


=== Utlånte spillere ===


== Meritter ==
Beste ligaresultat: Nr 8 i 2. divisjon i 1983/84 og 1984/85.
Vinner av 3. divisjon: 1978/79.
Vinner av 3. divisjon (gamle 4. divisjon): 1993/94.
Beste resultat i FA-Cupen: 6. runde i 1979 og 1982.
Semifinale i Ligacupen: 1961.
Finalist i Football League Trophy: 1996.
Finalist i den walisiske cupen: 1931, 1948 og 1980.


== Referanser ==


== Eksterne lenker ==
(en) Offisielt nettsted 
(en) Shrewsbury Town F.C. – kategori av bilder, video eller lyd på Commons
David Brown

David Brown er navnet til flere personer:

David Brown (britisk forretningsmann) (1904–93)
David Brown (filmprodusent), amerikansk reklame- og filmprodusent (1916–2010)
David Brown (roer), amerikansk roer
David Brown (friidrettsutøver), amerikansk paralympisk friidrettsutøver (f. 1992)
François Bonlieu

François Bonlieu (født 21. mars 1937 i Juvincourt-et-Damary, død 18. august 1973 i Cannes) er en tidligere fransk alpinist. Han var på det franske alpinlandslaget fra han var 15 år gammel.
Han ble drept på Croisetten i Cannes i 1973, etter en krangel.


== Meritter ==
Gull i storslalåm under OL 1964 i Innsbruck
Sølv i slalåm under VM 1954
Bronse i storslalåm under VM 1958


== Referanser ==


== Eksterne lenker ==
(de) François Bonlieu – Munzinger Sportsarchiv 
(en) François Bonlieu – Olympedia 
(en) François Bonlieu – Sports-Reference (OL-resultater – arkivert) 
(en) François Bonlieu – FIS (alpint) 
(en) François Bonlieu – ski-db.com
Henrik Løve

Henrik Løve (ty. Heinrich der Löwe) (født 1129 trolig i Ravensburg, død 6. august 1195 i Braunschweig), av welferslekten, var hertug av Sachsen fra 1142 til 1180 og av Bayern fra 1156 til 1180. 
Han var en av de mektigste riksfyrster i det 12. århundre og stod i konflikt med kongehuset, hohenstauferne.
Henrik deltok sammen med Valdemar den store i erobringen av vendernes territorium og av Rügen i 1169, og koloniserte områdene med tyske bønder.
Henrik Løve mistet sine len etter at han nektet å støtte søskenbarnet keiser Fredrik Barbarossa i hans felttog i Italia i 1176. Forholdet til Fredrik Barbarossa var i begynnelsen godt, men utviklet seg til fiendskap. Henrik  ble også lyst fredløs og mistet sine len, men fikk i 1190 tilbake sine arveland. 
Han grunnla og utviklet en rekke senere byer: München, Lübeck, Stade, Lüneburg og Braunschweig, hvor han hadde sitt slott Dankwarderode. Han ligger begravet i katedralen i Braunschweig, som han lot oppføre.

		
		
		


== Familie ==
Han var etterkommer av Olav den Hellige og blant etterkommerne finner vi Dronning Maud og Haakon VII.


== Referanser ==


== Eksterne lenker ==
Henrik Løve - Store norske leksikon
Furneset

Furneset er et ferjested i Vestnes kommune i Møre og Romsdal, cirka to kilometer nord for tettstedet Vestnes. Ferjestedet har navnet Vestnes, som det også hadde før flytting fra Vestnes sentrum til Furneset. Ferjestrekningen er en del av kyststamveien E39, og går over Moldefjorden til Molde.


== Referanser ==
Fylkesvei 668

Fylkesvei 668 ligger i Møre og Romsdal og går mellom Harøya i Ålesund og Baret i Molde kommune.
Hele traseen er som følger: Baret – Mordalsvågen ... Solholmen – Molde – Dryna ... Fjørtofta ... Harøya.
Før 1. januar 2010 var veien riksvei, etter at regionsreformen trådte i kraft har den status som fylkesvei.


== Kommuner og knutepunkter ==

 Ålesund
 Ferge fra 528Fylkesvei 528 Myklebusthamna på Harøya
 og fra Fv5976Fylkesvei 5976 Kongsneset på Fjørtofta
 Molde
 til Dryna
 659Fylkesvei 659 til Brattvåg → 661Fylkesvei 661 Eidsvik i Ålesund (10 min, 1 tur/time)Midøyvegen 

Utsidevegen 

 Ferge fra Solholmen
 til Mordalsvågen (15 min, 1-2 turer/time)Uten navn 


== Referanser ==


== Eksterne lenker ==
Kartverkets norgeskart
Vegvesenets vegkart
Vegliste Møre og Romsdal

(no) Statens vegvesen – trafikkmeldinger Fv668
(no) Statens vegvesen – trafikkmeldingerFergeinfo Mordalsvågen-Solholmen
Fergeinfo Dryna-Brattvåg
Møre og Romsdal Fylkesbaatane
Carl Pettersson

Carl Pettersson (født 29. august 1977) er en svenskamerikansk profesjonell golfspiller.
Pettersson er født i Göteborg og begynte å spille golf da han var ti år gammel. Han ble profesjonell i 2000, fikk spillerett på Europatouren i 2001 og på PGA-touren i 2002. Han tok sin første profesjonelle seier i Algarve Open de Portugal på Europatouren i 2002, og den første seieren på PGA-touren fikk han i Chrysler Championship i 2005.
I januar 2011 fikk han amerikansk statsborgerskap etter å ha bodd i landet i flere år. Han har siden hatt dobbelt statsborgerskap.


== Meritter ==


=== Seire på PGA-touren ===
2012: RBC Heritage
2010: RBC Canadian Open
2008: Wyndham Championship
2006: The Memorial Tournament
2005: Chrysler Championship


=== Seire på Europatouren ===
2002: Algarve Open de Portugal


=== Amatørseire ===
2000: European Amateur Championship


=== Lagdeltakelse ===
2000: Eisenhower Trophy (for Sverige)


== Referanser ==


== Eksterne lenker ==
(en) Carl Pettersson – PGA-touren 
(en) Carl Pettersson – Europatouren 
(en) Carl Pettersson – Verdensrankingen 
Profil på europeantour.com
Profil på Golfdata.se